רצון ערוסי

הרב ד"ר רצון הלוי ערוסי (נולד ב-1944) הוא רב העיר קריית אונו, חבר מועצת הרבנות הראשית לישראל לשעבר, מייסד ויו"ר ארגון הליכות עם ישראל, ונשיא מכון משנת הרמב"ם. בעל תואר דוקטור למשפטים מאוניברסיטת תל אביב, ומרצה למשפט עברי באוניברסיטת בר-אילן. זוכה פרס כץ לשנת התשע"ט. נחשב לתלמידו המובהק של הרב יוסף קאפח.

ביוגרפיה
נולד בתימן בעיר צנעא ליוסף וסעדהמודעת אבל עם פטירת אמו בדף של הרב ד"ר רצון ערוסי ברשת החברתית פייסבוק, 18 בנובמבר 2019. סבו, אברהם, היה מתלמידי הרבנים יחיא קאפח ויחיא אביץ', מעשירי תימן ומעסקני הציבור בעיר צנעא. בשנת 1949 עלה לישראל עם משפחתו, שהגיעה למחנה העולים בעין שמר, שם נגזזו פאותיו בידי גננות השומר הצעיר. ובהמשך עברה המשפחה למושבת העולים קדימה, ולבסוף השתכנה בשכונת עמידר ברמת גן.

למד בבית הספר יסודי התורה, בישיבת הדרום אצל הרב מאיר צבי ברגמן, ובישיבת חברון. למד גם אצל הרב דוד עואץ', רב הקהילה ברמת עמידר, ואצל הרב יוסף קאפח ונחשב לתלמיד מובהק שלולדברי הרבנית ברכה קאפח, רעייתו של הרב יוסף קאפח, הרב רצון ערוסי "היה כמו הבן של הרב" (). שירת בצה"ל ושימש כקצין במילואים.

למד לתואר ראשון במשפטים באוניברסיטת בר-אילן וקיבל את התואר בשנת 1975. את התואר השני והשלישי עשה באוניברסיטת תל אביב. עבודת הדוקטורט שלו הוגשה – תחת הכותרת "התנגשות הדינים בפסיקת ההלכה הבינעדתית בישראל" – באלול ה'תשמ"ז (ספטמבר 1987). החל מאמצע שנות ה-80 היה מרצה למשפט עברי באוניברסיטת תל אביב ובאוניברסיטת בר-אילן.

לימד כר"מ בישיבה תיכונית מקצועית בכפר סיטרין ובתיכון דתי-מקיף שקדיאל-לוד. הוסמך לרבנות על ידי הרבנים הראשיים לשעבר הרב מרדכי אליהו והרב אברהם שפירא, הרב יחזקאל סרנא ראש ישיבת חברון, הרב יוסף קאפח, הרב עובדיה יוסף והרב מאיר מאזוז.

בשנת 1985 היה חבר הוועדה הציבורית "לגילוי ילדי תימן הנעדרים". בסוף שנות ה-80 פעל במסגרת "הוועד הציבורי למען יהודי תימן" להעלאת שארית גולת יהודי תימן.

בשנת ה'תשמ"ז נבחר לכהן ברבנות העיר קריית אונו. במרץ 1988 קיבל את פרס השר לשירותי דת בישראל. החל משנת 2003 הוא חבר במועצת הרבנות הראשית. כן משמש יושב ראש ועדת הנישואין שלה, ויו"ר הוועדה לדיאלוג בין-דתי מטעמה. בשנת 2013 הודיע על התמודדות לתפקיד הראשון לציון, אך פרש לפני הבחירות.

חבר ההנהגה הרבנית של "חותם". משמש כנשיא אגודת אחווה.

 משנה ופעילות ציבורית 
הרב ערוסי עוסק בהטמעת המשפט העברי במציאות המודרנית. הוא יו"ר תנועת "הליכות עם ישראל", המקיימת הרצאות וכנסים בתחום. במסגרת התנועה הקים כולל להכשרת אברכים בלימודי רבנות ודיינות. בין תלמידיו הדיינים: הרב מימון נהרי והרב בנימין אטיאס הרב יהושע ולר הרב רפאל גלב הרב שור הרב יהושע מרוה ועוד. הקים גם בית דין לממונות על פי חוק הבוררות בעירו קריית אונו.

שיטתו בהלכה היא הליכה בשיטת הרמב"ם תוך כדי הפצת משנתו בשיעורי הלכה קבועים בעירו, ושיעורים מזדמנים ברחבי הארץ. במסגרת זו משמש גם כנשיא מכון מש"ה.

לאחר פטירתו של הרב יוסף קאפח יש הרואים ברב ערוסי את הדמות הבולטת בתנועה בקרב יהודי העדה התימנית ואחרים הפוסקים על פי הרמב"ם.

 חיים אישיים 
הרב ערוסי נשוי לשרה לבית עוזירי, ואב לשבעה. בנו הרב צפניה ערוסי הוא רב קהילה במודיעין.

מספריו
 ממוזער|הרב רצון ערוסי בהשקת הספר שו"ת טל יוסףצדק צדק תרדוף (שני חלקים) – עיבוד משיחות רדיופונית בנושאים הקשורים למשפט התורה
 שיחות הרב בנושא אחדות ישראל – שיחות בשאלת זהותה היהודית של המדינה ובעניין הצורך באחדות האומה
 התורה וחזון הדורות – עיונים בהפטרות ובקשר שלהן לפרשות השבוע
 התורה והליכות עמנו (שני כרכים) – מאמרים בתחום המנהג, ההלכה והמחשבה, מתוך עיונים בפרשות השבוע
 אמרי רצון (שלושה כרכים) – קובץ מאמרים
 מאמריו מפורסמים בכתבי עת דוגמת סיני, נעם, תחומין ועוד.

 קישורים חיצוניים 

 הרב ד"ר רצון ערוסי ברשת החברתית פייסבוק
 נצח ישראל – אתר בנשיאות הרב רצון ערוסי העוסק בנושאים: משפט עברי, משנת הרמב"ם ומנהגי עדות ישראל.
 שו"ת של הרב רצון ערוסי באתר מורשת





 איתן אלחדז ברק, עת רצון – ראיון חגיגי לכבוד יום כיפור, עיתון גל גפן, באתר עמותת נצח ישראל
 כל הראיונות והמאמרים - הרב רצון ערוסי, באתר ערוץ 7

 הערות שוליים 

קטגוריה:חברי מועצת הרבנות הראשית
קטגוריה:חוקרי יהדות ישראלים
קטגוריה:חוקרי יהדות תימן
קטגוריה:סגל אוניברסיטת בר-אילן: משפטים
קטגוריה:קריית אונו: אישים
קטגוריה:רבני הציונות הדתית בישראל
קטגוריה:רבני ערים בישראל
קטגוריה:בוגרי ישיבת הדרום
קטגוריה:בוגרי ישיבת חברון כנסת ישראל
קטגוריה:בוגרי אוניברסיטת בר-אילן: משפטים
קטגוריה:בעלי תואר דוקטור מאוניברסיטת תל אביב
קטגוריה:רבנים תימנים ישראלים
קטגוריה:ישראלים ילידי תימן
קטגוריה:עולים לאחר קום המדינה: 1948–1950
קטגוריה:חברי אגודת אחוה
קטגוריה:זוכי פרס כץ
קטגוריה:ראשי מכוני מחקר תורניים
קטגוריה:חוקרי משפט עברי
קטגוריה:תלמידי הרב יוסף קאפח
קטגוריה:ישראלים שנולדו ב-1944